CELEX: 32011R1238
Language: ro
Date: 2011-11-30 00:00:00
Title: Regulamentul de punere în aplicare (UE) nr. 1238/2011 al Comisiei din 30 noiembrie 2011 de modificare a Regulamentului de punere în aplicare (UE) nr. 372/2011 de fixare a limitei cantitative pentru exporturile de zahăr și izoglucoză peste cotă până la sfârșitul anul de comercializare 2011/2012

1.12.2011   
            
            
               RO
            
            
               Jurnalul Oficial al Uniunii Europene
            
            
               L 318/2
            
         REGULAMENTUL DE PUNERE ÎN APLICARE (UE) NR. 1238/2011 AL COMISIEI
   din 30 noiembrie 2011
   de modificare a Regulamentului de punere în aplicare (UE) nr. 372/2011 de fixare a limitei cantitative pentru exporturile de zahăr și izoglucoză peste cotă până la sfârșitul anul de comercializare 2011/2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 61 primul paragraf litera (d), coroborat cu articolul 4,
   întrucât:
   
               (1)
            
            
               În conformitate cu articolul 61 primul paragraf litera (d) din Regulamentul (CE) nr. 1234/2007, zahărul și izoglucoza produse în cursul unui an de comercializare în surplus față de cota prevăzută la articolul 56 din regulamentul respectiv poate fi exportat în limitele cantităților care urmează să fie stabilite.
            
         
               (2)
            
            
               Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2) prevede norme de aplicare pentru exporturile peste cotă, în special în privința eliberării licențelor de export. Totuși, limita cantitativă trebuie stabilită pentru fiecare an de comercializare, având în vedere eventualele posibilități de pe piețele de export.
            
         
               (3)
            
            
               Pentru anul de comercializare 2011/2012, Regulamentul de punere în aplicare (UE) nr. 372/2011 al Comisiei (3) a stabilit la 650 000 de tone limita cantitativă pentru exporturile de zahăr peste cotă și la 50 000 de tone limita cantitativă pentru exporturile de izoglucoză peste cotă. Regulamentul de punere în aplicare (UE) nr. 372/2011 se aplică de la 1 ianuarie 2012, iar cererile pentru licențe de export nu pot fi depuse înainte de data respectivă ținând seama de limitele cantitative stabilite prin regulamentul respectiv.
            
         
               (4)
            
            
               Conform celor mai recente estimări, în anul de comercializare 2011/2012 producția de zahăr peste cotă ar putea crește semnificativ datorită condițiilor meteorologice excelente și însămânțării pe arii întinse. Se estimează că producția de zahăr peste cotă va crește de la 2 333 000 de tone în 2010/2011 la 4 920 000 de tone în 2011/2012, fiind astfel asigurate căi suplimentare de comercializare a zahărului peste cotă.
            
         
               (5)
            
            
               Regulamentul (CE) nr. 397/2010 al Comisiei din 7 mai 2010 de fixare a limitei cantitative pentru exporturile de zahăr și izoglucoză peste cotă până la sfârșitul anului de piață 2010/2011 (4) a stabilit inițial la 500 000 de tone limita cantitativă pentru exporturile de izoglucoză peste cotă. Având în vedere cererea mare la export, cantitatea respectivă a fost majorată la 65 000 de tone prin Regulamentul de punere în aplicare (UE) nr. 852/2011 al Comisiei din 24 august 2011 de modificare a Regulamentului (UE) nr. 397/2010 în ceea ce privește limita cantitativă pentru exporturile de izoglucoză peste cotă până la sfârșitul anului de comercializare 2010/2011 (5).
            
         
               (6)
            
            
               Ținând seama de faptul că în anul de comercializare 2011/2012 nu s-a ajuns până la plafonul OMC pentru exporturi, este necesar să se majoreze cu 700 000 de tone limita cantitativă a exporturilor de zahăr peste cotă pentru a se exploata toate posibilele căi de comercializare a produsului disponibile. Această măsură va furniza oferi noi posibilități de afaceri pentru sectorul zahărului din Uniune. În mod similar, pe baza experienței din anul de comercializare 2010/2011, limita cantitativă pentru exporturile de izoglucoză peste cotă trebuie majorată cu 20 000 de tone. Pentru ca producătorii de zahăr și izoglucoză peste cotă din Uniune să poată exploata posibilitățile de pe piețele de export și beneficia de prețurile internaționale mari în prezent, este necesar să fie disponibile cantitățile majorate înainte de 1 ianuarie 2012. Pentru a asigura o bună gestionare a pieței, trebuie permisă depunerea de cereri pentru cantitatea de 700 000 de tone începând cu 1 decembrie 2011, iar pentru cantitatea de 650 000 de tone, începând cu 1 ianuarie 2012. Prin urmare, pentru cantitatea de 700 000 de tone este necesar să se prevadă o derogare de la Regulamentul de punere în aplicare nr. 1010/2011 al Comisiei (6).
            
         
               (7)
            
            
               Regulamentul de punere în aplicare (UE) nr. 372/2011 trebuie modificat în consecință.
            
         
               (8)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 372/2011 se modifică după cum urmează:
   
               1.
            
            
               Articolul 1 se modifică după cum urmează:
               
                           (a)
                        
                        
                           alineatul (1) se înlocuiește cu următorul text:
                           „(1)   Pentru anul de comercializare 2011/2012, care durează de la 1 octombrie 2011 la 30 septembrie 2012, limita cantitativă menționată la articolul 61 primul paragraf litera (d) din Regulamentul (CE) nr. 1234/2007 este de 1 350 000 de tone pentru exporturile fără restituire de zahăr alb peste cotă încadrat la codul NC 1701 99. Această cantitate poate fi defalcată după cum urmează:
                           
                                       (a)
                                    
                                    
                                       700 000 de tone disponibile începând cu 1 decembrie 2011; și
                                    
                                 
                                       (b)
                                    
                                    
                                       650 000 de tone disponibile începând cu 1 ianuarie 2012.”
                                    
                                 
                     
                           (b)
                        
                        
                           se adaugă următorul alineat:
                           „(3)   Articolul 1 alineatul (3) din Regulamentul de punere în aplicare (UE) nr. 1010/2011 al Comisiei (7) nu se aplică în cazul cantității de 700 000 de tone care va fi disponibilă începând cu 1 decembrie 2011 în conformitate cu alineatul (1) din prezentul articol.
                        
                     
         
               2.
            
            
               Articolul 2 alineatul (1) se înlocuiește cu următorul text:
               „(1)   Pentru anul de comercializare 2011/2012, care durează de la 1 octombrie 2011 până la 30 septembrie 2012, limita cantitativă menționată la articolul 61 primul paragraf litera (d) din Regulamentul (CE) nr. 1234/2007 este de 70 000 de tone de substanță uscată pentru exporturile fără restituire de izoglucoză peste cotă încadrată la codurile NC 1702 40 10, 1702 60 10 și 1702 90 30.”
            
         
               3.
            
            
               La articolul 3, al doilea paragraf se elimină.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Prezentul regulament se aplică de la 1 decembrie 2011.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 noiembrie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 178, 1.7.2006, p. 24.
   
      (3)  JO L 102, 16.4.2011, p. 8.
   
      (4)  JO L 115, 8.5.2010, p. 26.
   
      (5)  JO L 219, 25.8.2011, p. 1.
   
      (6)  JO L 268, 13.10.2011, p. 14.
   
      (7)  JO L 268, 13.10.2011, p. 14.”